

Įgyvendinamas projektas „Sveikatos centro sudėtyje teikiamų sveikatos priežiūros paslaugų infrastruktūros modernizavimas“

Mažeikių rajono savivaldybės administracija (toliau – Administracija) pasirašė sutartį su VšĮ Centrine projektų valdymo agentūra dėl projekto „Sveikatos centro sudėtyje teikiamų sveikatos priežiūros paslaugų infrastruktūros modernizavimas“ Nr. 09-022-P-0058 (toliau – Projektas) finansavimo pagal 2022-2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonę Nr. 11-002-02-11-01 „Gerinti sveikatos priežiūros paslaugų kokybę ir prieinamumą“. Pagal šią sutartį Projektui įgyvendinti skirta 1 764 810,76 Eur, iš jų: 1 500 089,14 Eur Europos Sąjungos paramos lėšų ir 264 721,62 Eur Lietuvos Respublikos valstybės biudžeto lėšų.

Administracija projektą įgyvendins su partneriais – Mažeikių rajono sveikatos priežiūros įstaigomis, esančiomis Sveikatos centro sudėtyje:

* Viešoji įstaiga Regioninė Mažeikių ligoninė
* Viešoji įstaiga Mažeikių pirminės sveikatos priežiūros centras
* Viešoji įstaiga Sedos pirminės sveikatos priežiūros centras
* Viešoji įstaiga Šiaulių technologijų mokymo centras
* UAB Šeimos sveikatos centras
* UAB Medikvita
* UAB Tirkšlių sveikatos namai
* UAB Dr. A. Biržiškos sveikatos centras
* UAB Mažeikių psichinės sveikatos centras

Projekto tikslas – didinti veiklos efektyvumą siekiant pagerinti paslaugų prieinamumą ir jų teikimo kokybę atsižvelgiant į pacientų ir darbuotojų poreikius Mažeikių rajono savivaldybėje.

Projekto uždavinys – modernizuoti sveikatos centro sudėtyje esančių Mažeikių rajono savivaldybės sveikatos priežiūros įstaigų infrastruktūrą, užtikrinant vienodas galimybes naudotis sveikatos priežiūros paslaugomis visiems naudos gavėjams, didinant sveikatos priežiūros sistemų, įskaitant pirminę sveikatos priežiūrą, atsparumą ekstremalioms situacijoms.

Įgyvendinant Projektą bus modernizuojama Sveikatos centro pirminės ambulatorinės asmens sveikatos priežiūros paslaugoms teikti reikiama infrastruktūra bei antrinio lygio ambulatorinės specializuotos asmens sveikatos priežiūros, ambulatorinės chirurgijos, dienos chirurgijos, dienos stacionaro bei skubiosios pagalbos paslaugoms teikti reikiama infrastruktūra, kas leis integruoti naujausią diagnostikos ir gydymo įrangą. Tai padės greičiau ir tiksliau diagnozuoti ligas bei teikti efektyvesnes gydymo paslaugas.

Projektą numatoma įgyvendinti iki 2027 m. balandžio 30 d.